Avis juridique important

|

31991L0155

Komission direktiivi 91/155/ETY, annettu 5 päivänä maaliskuuta 1991, yksityiskohtaisten järjestelyjen määrittelemisestä ja vahvistamisesta vaarallisia valmisteita koskevaa erityistietojärjestelmää varten direktiivin 88/379/ETY 10 artiklan täytäntöönpanemiseksi

Virallinen lehti nro L 076 , 22/03/1991 s. 0035 - 0041 Suomenk. erityispainos Alue 15 Nide 10 s. 0059  Ruotsink. erityispainos Alue 15 Nide 10 s. 0059

KOMISSION DIREKTIIVI,annettu 5 päivänä maaliskuuta 1991,yksityiskohtaisten järjestelyjen määrittelemisestä ja vahvistamisesta vaarallisia valmisteita koskevaa erityistietojärjestelmää varten direktiivin 88/379/ETY 10 artiklan täytäntöönpanemiseksi (91/155/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisö perustamissopimuksen,ottaa huomioon vaarallisten valmisteiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 7 päivänä kesäkuuta 1988 annetun neuvoston direktiivin 88/379/ETY(1), sellaisena kuin se on viimeksi muutettuna komission direktiivillä 90/492/ETY(2), ja erityisesti sen 10 artiklan 2 kohdan,sekä katsoo, ettädirektiivissä 88/379/ETY säädetyt merkinnät antavat perustietoa vaarallisten valmisteiden käyttäjille antamalla heille selkeän, tiiviin kuvan mahdollisista vaaroista; tällaista merkitsemistä on täydennettävä yksityiskohtaisemmalla tietojärjestelmällä teollisia käyttäjiä varten,direktiivin 88/379/ETY 10 artiklassa säädetään tietojärjestelmän perustamisesta vaarallisiin valmisteisiin liittyvän turvallisuustiedotteen muodossa; lisäksi mainittu artikla määrittää erityisesti, että sellainen tieto on pääasiallisesti tarkoitettu teollisille käyttäjille ja sen avulla on oltava mahdollista toteuttaa tarpeelliset toimenpiteet terveyden ja turvallisuuden suojelun varmistamiseksi työpaikalla,direktiivin 88/379/ETY ja vaarallisten aineiden luokitusta, pakkaamista ja merkintöjä koskevien jäsenvaltioiden lakien, asetusten ja hallinnollisten määräysten lähentämisestä 27 päivänä kesäkuuta 1967 annetun direktiivin 67/548/ETY(3), sellaisena kuin se on viimeksi muutettuna direktiivillä 90/517/ETY(4), välillä on läheinen yhteys; sen vuoksi on suotavaa turvallisuustiedotejärjestelmän perustaminen, joka soveltuu sekä vaarallisille aineille että valmisteille; vaarallisia aineita koskevat toimeenpanomääräykset annetaan aikanaan,neuvoston päätöksellä 74/325/ETY(5), sellaisena kuin se on viimeksi muutettuna Espanjan ja Portugalin liittymisasiakirjalla, asetettua työturvallisuutta, työhygieniaa ja työterveyshuoltoa käsittelevää neuvoa-antavaa komiteaa on kuultu, jatämän direktiivin säännökset ovat vaarallisten aineiden ja valmisteiden kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaisia,ON ANTANUT TÄMÄN DIREKTIIVIN:1 artikla 1 Yhteisön alueelle valmistajana, maahantuojana tai jakelijana sijoittautuneen, joka on vastuussa vaarallisen aineen tai vaarallisen valmisteen markkinoille saattamisesta, on varustettava tuotteen saava teollinen käyttäjä turvallisuustiedotteella, joka sisältää 3 artiklassa määritellyt tiedot.2 Tiedot on toimitettava maksutta viimeistään, kun ainetta tai valmistetta toimitetaan ensimmäisen kerran ja sen jälkeen kun turvallisuutta, terveyden suojelua ja ympäristöä koskevan uuden merkittävän tiedon johdosta tiedotetta on jollakin tavalla muutettu.Uudelleen päivätty toisinto, joka tunnistetaan merkinnästä "Muutettu:... (päiväys)", on toimitettava maksutta kaikille niille, jotka ovat saaneet ainetta tai valmistetta viimeisten 12 kuukauden aikana.3 Turvallisuustiedotetta ei tarvitse toimittaa, jos vaarallisia aineita tai valmisteita yleisölle tai myytäessä niihin on liitetty riittävästi tietoa, joka mahdollistaa käyttäjien toteuttaa tarpeelliset toimenpiteet terveyden ja turvallisuuden suojelemiseksi. Kuitenkin turvallisuustiedote on aina toimitettava teollisen käyttäjän pyynnöstä.2 artikla Jäsenvaltiot voivat alueellaan asettaa vaarallisten aineiden ja valmisteiden markkinoille saattamisen ehdoksi, että 1 artiklassa tarkoitetun turvallisuustiedotteen laatimisessa käytetään niiden virallista kieltä tai kieliä.3 artikla Turvallisuustiedotteessa, jota tarkoitetaan 1 artiklassa, on oltava seuraavat pakolliset otsikot:1 aineen/valmisteen ja yhtiön/yrityksen tunnistetiedot;2 koostumus/tiedot aineosista;3 vaarallisten ominaisuuksien tunnistetiedot;4 ensiaputoimenpiteet;5 toimenpiteet tulipalon torjumiseksi;6 toimenpiteet vahinkopäästöjä varten;7 käsittely ja varastointi;8 altistumisen hallinta/henkilökohtaiset suojaimet;9 fysikaaliset ja kemialliset ominaisuudet;10 stabiilisuus ja reaktiivisuus;11 tiedot myrkyllisyydestä;12 ekologiset tiedot;13 huolehtimista koskevat ohjeet;14 kuljetustiedot;15 määräyksiin liittyvät tiedot;16 muut tiedot.Näiden otsikoiden alla määriteltyjen tietojen toimittaminen kuuluu sille, joka vastaa aineen tai valmisteen markkinoille saattamisesta. Nämä tiedot on annettava liitteessä olevien selittävien huomautusten mukaisesti.Turvallisuustiedote on päivättävä.4 artikla Säännökset tämän direktiivin täytäntöönpanosta vaarallisiin aineisiin vahvistetaan myöhemmin.5 artikla 1 Jäsenvaltioiden on viimeistään 30 päivään toukokuuta 1991 mennessä annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset. Niiden on ilmoitettava tästä komissiolle viipymättä.2 Nämä säännökset tulevat voimaan 8 päivästä kesäkuuta 1991 alkaen.Jäsenvaltioissa olemassa olevien tiedotusjärjestelmien, jotka ovat samanlaisia kuin turvallisuustiedote, käyttöä saadaan kuitenkin jatkaa 30 päivään kesäkuuta 1993 saakka.3 Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.6 artikla Tämä direktiivi on osoitettu kaikille jäsenvaltioille.Tehty Brysselissä 5 päivänä maaliskuuta 1991.Komission puolestaMartin BANGEMANNVarapuheenjohtaja(1) EYVL N:o L 187, 16.7.1988, s. 14(2) EYVL N:o L 275, 5.10.1990, s. 35(3) EYVL N:o 196, 16.8.1967, s. 1(4) EYVL N:o L 287, 19.10.1990, s. 37(5) EYVL N:o L 185, 9.7.1974, s. 15LIITE OHJE TURVALLISUUSTIEDOTTEIDEN LAATIMISEKSI Seuraavat selittävät huomautukset on tarkoitettu ohjeeksi. Niiden tarkoituksena on varmistaa, että jokaisen 3 artiklassa luetellun otsikon sisältö mahdollistaa teollisten käyttäjien toteuttaa tarpeelliset toimenpiteet terveyden ja turvallisuuden suojelemiseksi työpaikalla.Tiedot on kirjoitettava selvästi ja tiiviisti.Lisätiedot voivat osoittautua tarpeellisiksi joissakin tapauksissa, jos aineilla tai valmisteilla on monenlaisia ominaisuuksia. Jos muissa tapauksissa ilmenee, että tiedoilla joistakin ominaisuuksista ei ole merkitystä tai että niitä on teknisesti mahdottomia antaa, syyt tähän on selkeästi ilmoitettava.Vaikka otsikoiden järjestys ei ole pakollinen, 3 artiklan järjestystä suositellaan.Kun turvallisuustiedotetta on muutettu, muutokset on saatettava vastaanottajan tietoon.1 Aineen/valmisteen ja yhtiön/yrityksen tunnistetiedot1.1 Aineen tai valmisteen tunnistetiedotTunnistamiseksi käytetyn nimityksen on oltava sama kuin mikä on etiketissä siten kuin on määrätty direktiivin 67/548/ETY liitteessä VI olevassa II osassa.Muut käytettävissä olevat tunnistamistavat voidaan myös merkitä.1.2 Yhtiön/yrityksen tunnistetiedot- Yhteisön alueelle valmistajana, maahantuojana tai jakelijana sijoittatuneen tunnistetiedot, joka on vastuussa aineen tai valmisteen markkinoille saattamisesta.- Vastuussa olevan täydellinen osoite ja puhelinnumero.1.3 Edellä tarkoitetun tiedon lisäksi toimitetaan yrityksen tai virallisen neuvontaelimen puhelinnumero direktiivin 88/379/ETY 12 artiklan mukaisesti.2 Koostumus/tiedot aineosistaAnnettujen tietojen on annettava vastaanottajalle mahdollisuus tunnistaa välittömästi aineeseen tai valmisteeseen liittyvät vaarat.Valmisteen ollessa kysymyksessä:a) täydellisen koostumuksen antaminen ei ole tarpeellista (aineosien luonne ja niiden pitoisuus);b) kuitenkin, seuraavat aineet on ilmoitettava, yhdessä niiden pitoisuuden tai pitoisuusalueen kanssa, jos niiden pitoisuudet ovat yhtä suuria tai suurempia kuin ne, jotka on säädetty direktiivin 88/379/ETY 3 artiklan 6 kohdan a alakohdassa, jollei alempaa rajaa pidetä tarkoituksenmukaisempana:- aineet, joilla on direktiivin 67/548/ETY tarkoittamia terveydelle vaarallisia ominaisuuksia ja- ainakin aineet, joille on määrätty hyväksytyt altistusraja-arvot yhteisön säännösten mukaisesti, mutta joita yllä tarkoitettu direktiivi ei koske;c) edellä tarkoitettujen aineiden luokitus (joko direktiivin 67/548/ETY 5 artiklan 2 kohdasta tai liitteestä I) on annettava varoitusmerkkien ja R-lausekkeiden muodossa, jotka on määrätty niiden terveydelle vaarallisten ominaisuuksien mukaisesti;d) jos direktiivin 88/379/ETY 7 artiklan 1 kohdan säännösten mukaisesti jonkun aineen tunnistamiseen tarvittavat tiedot on pidettävä luottamuksellisina, niiden kemiallinen laatu on kuvattava turvallisen käytön varmistamiseksi.Käytettävän nimen on oltava sama kuin edellä mainitussa menettelyssä käytettäväksi vahvistettu.3 Vaarallisten ominaisuuksien tunnistetiedotMerkitään selvästi ja lyhyesti aineen tai valmisteen tärkeimmät vaaralliset ominaisuudet, ihmiselle ja ympäristölle erityisesti olennaiset vaaralliset ominaisuudet.Kuvataan tärkeimmät kohtuudella ennakoitavissa olevat vakavat vaikutukset ihmisen terveydelle ja oireet, jotka liittyvät aineen tai valmisteen käyttöön ja mahdolliseen väärinkäyttöön.Tämän tiedon on oltava verrattavissa siihen, mitä on esitetty tuotteen etiketissä, mutta sen ei tarvitse toistaa sitä.4 EnsiaputoimenpiteetKuvataan ensiaputoimenpiteet; on kuitenkin tärkeää eritellä tarvitaanko välitöntä lääketieteellistä apua.Ensiaputietojen on oltava suppeita ja uhrin, läsnäolevien ja ensiapua antavien helposti ymmärrettävissä. Oireet ja vaikutukset on esitettävä lyhyesti tiivistettynä ja ohjeiden on osoitettava, mitä on tehtävä paikan päällä onnettomuuden sattuessa ja onko odotettavissa viivästyneitä vaikutuksia altistuksen jälkeen.Jaetaan tiedot eri altistusreittien mukaisesti eri alaotsikoiden alle, esimerkiksi hengitys, iho- ja silmäkosketus ja nieleminen.Ilmoitetaan vaaditaanko lääkärin apua tai onko se toivottavaa.Tiettyjen aineiden tai valmisteiden osalta voi olla tärkeätä osoittaa, että erityisiä apuvälineitä on oltava työpaikalla erityistä ja välitöntä käsittelyä varten.5 Toimenpiteet tulipalon torjumiseksiViitataan aineen tai valmisteen aiheuttaman tai sen läheisyydessä ilmenevän tulipalon aiheuttamiin vaatimuksiin ilmoittamalla:- sopiva sammutusaine;- sammutusaine, jota ei saa käyttää turvallisuussyistä;- erityiset altistumisvaarat, jotka johtuvat aineesta tai valmisteesta itsestään, palamistuotteista, tuloksena syntyvistä kaasuista;- erityiset suojavarusteet tulipalon torjuntahenkilöille.6 Toimenpiteet vahinkopäästöjä vartenAineesta tai valmisteesta riippuen tietoa voidaan tarvita:- henkilöihin kohdistuvista varotoimista kuten:sytytyslähteiden poistamisesta, riittävän ilmanvaihdon/hengityksensuojaimen tarpeesta, pölyn kontrolloinnista, iho- ja silmäkosketuksen estämisestä,- ympäristöön kohdistuvista varotoimista kuten:pitämisestä loitolla viemäreistä, pinta- ja pohjavesistä ja maaperästä, mahdollisesta tarpeesta varoittaa lähiseutua,- puhdistustoimenpiteistä kuten:imevän materiaalin (esimerkiksi hiekka, kieselguhr, happoa sitova aine, yleissidonta-aine, sahajauho jne) käytöstä, kaasujen/huurujen poistamisesta vedellä, laimennuksesta.Harkitaan myös seuraavien merkintöjen tarvetta: "älkää koskaan käyttäkö, neutraloikaa (aine...)".HUOM. Jos tarpeen, viitataan 8 ja 13 kohtaan.7 Käsittely ja varastointi7.1 KäsittelySuunnitellaan toimenpiteet turvallista käsittelyä varten mukaan lukien teknilliset toimenpiteet kuten: paikallis- ja yleisilmanvaihto, toimenpiteet aerosolin ja pölyn muodostumisen ja tulipalon estämiseksi, ja muut erityiset ainetta tai valmistetta koskevat vaatimukset tai säännöt (esimerkiksi menettelyt tai laitteet, joita ei pidä käyttää tai joita suositellaan) ja, jos mahdollista, annetaan lyhyt kuvaus.7.2 VarastointiTutkitaan turvallisen varastoinnin edellyttämät olosuhteet kuten: varastohuoneiden tai astioiden erityinen suunnittelu (mukaan lukien ainetta pidättävät seinämät ja ilmastointi), sopimattomat materiaalit, varastointiolosuhteet (lämpötila- ja kosteusraja/alue, valo, inertti kaasu jne), erityiset sähkölaitteet ja staattisen sähkön estäminen. Annetaan ohjeita, jos ne ovat merkityksellisiä, määrärajoista varastointiolosuhteissa. Erityisesti merkitään kaikki erityiset vaatimukset kuten aineen tai valmisteen pakkaus/astiamateriaalityyppi.8 Altistumisen hallinta/henkilökohtaiset suojaimetTämän asiakirjan tarkoittamassa mielessä altistumisen hallinnalla tarkoitetaan kaikkia niitä varotoimia, joihin ryhdytään käytön aikana työntekijän altistuksen minimoimiseksi.Teknilliset toimenpiteet on toteutettava ennen kuin henkilökohtainen suojautuminen on tarpeellista. Annetaan siksi tietoa järjestelmien suunnittelusta, esim. suljetuista järjestelmistä. Näiden tietojen olisi täydennettävä 7.1 kohdassa jo annettuja tietoja.Ilmoitetaan viittauksin kaikki erityiset altistumisen hallintaan liittyvät tekijät kuten raja-arvot ja biologiset standardit. Annetaan tietoa suositelluista seurantamenettelyistä ja merkitään viittaukset.Jos tarvitaan henkilökohtaista suojautumista, eritellään laitetyyppi, joka tarjoaa riittävän ja sopivan suojauksen:- hengityksen suojaus:kun on kysymyksessä vaaralliset kaasut, höyryt tai pöly, harkitaan sopivan suojaimen tarve kuten kannettava hengityksensuojain, asianmukaiset naamarit ja suodattimet.- käsien suojaus:määritellään pidettävien käsineiden tyyppi, kun ainetta tai valmistetta käsitellään. Jos on tarpeellista, ilmoitetaan muut ihon ja käsien suojaustoimenpiteet.- silmien suojaus:määritellään vaaditun silmien suojaimen tyyppi kuten: suojasilmälasit, naamiomalliset suojasilmälasit, levykasvosuojus.- ihon suojaus:jos on tarpeellista suojella muuta kehon osaa kuin käsiä, määritellään vaaditun suojaimen tyyppi ja laatu kuten: esiliina, saappaat ja täysin suojaava puku. Jos on tarpeellista, ilmoitetaan erityiset hygieniatoimenpiteet.9 Fysikaaliset ja kemialliset ominaisuudetTähän osaan kuuluvat seuraavat aineita ja valmisteita koskevat tiedot, siltä osin kuin niitä käytetään.>TAULUKON PAIKKA>Edellä tarkoitetut ominaisuudet määritetään direktiivin 67/548/ETY liitteessä V olevan A osan määräysten mukaisesti tai käyttäen muuta vertailukelpoista menetelmää.10 Stabiilisuus ja reaktiivisuusIlmoitetaan aineen tai valmisteen stabiilisuus ja haitalliset reaktiot, joita voi ilmetä tietyissä olosuhteissa.Vältettävät olosuhteet:Luetellaan olosuhteet kuten lämpötila, paine, valo, isku jne., jotka voivat aiheuttaa vaarallisia reaktioita ja jos mahdollista, annetaan lyhyt kuvaus.Vältettävät materiaalit:Luetellaan materiaalit kuten vesi, ilma, hapot, emäkset, hapettavat aineet tai muu erityinen aine, joka voi aiheuttaa vaarallisen reaktion ja jos mahdollista, annetaan lyhyt kuvaus.Vaaralliset hajoamistuotteet:Luetellaan haitalliset materiaalit, joita hajotessa muodostuu haitallisessa määrin.HUOM. Osoitetaan erityisesti;- stabilisaattoreiden tarve ja läsnäolo;- vaarallisten eksotermisten reaktioiden mahdollisuus;- turvallisuusnäkökohdat aineen tai valmisteen fysikaalisen tilan muuttuessa;- vaaralliset hajoamistuotteet, jotka muodostuvat kosketuksessa veden kanssa;- epästabiilien tuotteiden hajoamismahdollisuus.11 Tiedot myrkyllisyydestäTämä otsikko koskee tarvetta kuvata tiiviisti, mutta täydellisesti ja perusteellisesti erilaisia myrkyllisiä (terveys)vaikutuksia, joita voi ilmetä, jos käyttäjä joutuu kosketukseen aineen tai valmisteen kanssa.Ilmoitetaan altistuksesta johtuvat aineen tai valmisteen terveydelle vaaralliset vaikutukset, jotka perustuvat sekä kokemukseen että johtopäätöksiin tieteellisistä kokeista. Merkitään tiedot erilaisista altistusreiteistä (hengittäminen, nieleminen, iho- ja silmäkosketus) ja kuvataan oireita, jotka liittyvät fysikaalisiin, kemiallisiin ja myrkyllisiin erityispiirteisiin.Otetaan mukaan tunnetut viivästyneet ja välittömät vaikutukset ja myös krooniset vaikutukset, jotka johtuvat lyhytaikaisesta ja pitkäaikaisesta altistuksesta: esimerkiksi herkistyminen, syöpää aiheuttava ominaisuus, perimän muutoksia aiheuttava ominaisuus, lisääntymistä vaarantava ominaisuus mukaan lukien sikiövaurioita aiheuttava ominaisuus ja narkoosi.Ottaen huomioon tiedot, jotka on jo annettu 2 kohdassa "Koostumus/tiedot aineosista", voi olla tarpeellista viitata valmisteen tiettyjen aineosien erityisiin terveysvaikutuksiin.12 Ekologiset tiedotAnnetaan arvio mahdollisista aineen tai valmisteen vaikutuksista, käyttäytymisestä ja siitä, mihin aine tai valmiste ympäristössä lopulta joutuu.Kuvataan tärkeimmät erityispiirteet, joilla on todennäköisesti vaikutusta ympäristöön aineen tai valmisteen laadun ja todennäköisten käyttötapojen johdosta:- liikkuvuus;- pysyvyys ja hajoavuus;- biokertyvyyspotentiaali;- myrkyllisyys vesiympäristössä ja muut tiedot, jotka liittyvät ympäristömyrkyllisyyteen, esimerkiksi käyttäytyminen viemärilaitoksissa.HuomautuksiaArviointiperusteiden valmisteen ympäristövaikutusten arvioimiseksi ollessa keskeneräisiä tiedot edellä tarkoitetuista ominaisuuksista annetaan aineille, jotka luokitellaan ympäristölle vaarallisiksi ja joita valmiste sisältää.13 Huolehtimista koskevat ohjeetJos aineesta tai valmisteesta huolehtiminen (ylijäämä tai ennakoitavasta käytöstä johtuva jäte) muodostaa vaaran, näiden jäämien kuvaaminen ja tiedot niiden turvallisesta käsittelystä on annettava.Ilmoitetaan asianmukaiset sekä aineesta että valmisteesta muodostuneen jätteen huolehtimismenetelmät tai pilaantuneen pakkauksen huolehtimismenetelmät (poltto, kierrätys, maantäyttö jne.).HuomautuksiaViitataan jätteitä koskeviin yhteisön säännöksiin. Jos niitä ei ole, on hyödyllistä muistuttaa käyttäjää, että kansallisia tai alueellisia määräyksiä voi olla voimassa.14 KuljetustiedotIlmoitetaan kaikki erityiset turvatoimet, joita käyttäjä tarvitsee ollakseen selvillä tai noudattaakseen niitä kuljetuksen tai siirtämisen yhteydessä joko hänen alueensa sisä- tai ulkopuolella.Yhdistyneiden kansakuntien suosituksen mukaista lisätietoa ja muiden vaarallisten tavaroiden kuljetusta ja pakkaamista koskevien kansainvälisten sopimusten mukaista tietoa voidaan myös antaa.15 Määräyksiin liittyvät tiedotAnnetaan vaarallisten aineiden ja valmisteiden luokitusta, pakkaamista ja merkintöjä koskevien direktiivien mukaiset etiketin tiedot.Jos tämän turvallisuustiedotteen koskemaa ainetta tai valmistetta koskevat erityiset yhteisön säännökset ihmisen tai ympäristön suojelemiseksi (esimerkiksi markkinoille saattamista ja käyttöä koskevat rajoitukset, työpaikan altistumisraja-arvot), nämä säännökset olisi, sikäli kuin mahdollista, ilmoitettava. Vastaanottajien huomio olisi myös kiinnitettävä kansalliseen lakiin, joka täytäntöönpanee nämä säännökset.On suotavaa myös, että turvallisuustiedotteella muistutetaan vastaanottajia ottamaan huomioon muut asiaa koskevat kansalliset säännökset.16 Muut tiedotMerkitään muut tiedot, jotka voivat olla tärkeitä turvallisuudelle ja terveydelle, esimerkiksi:- koulutusohjeet;- suositellut käytöt ja rajoitukset;- lisätiedot (kirjoitetut viitteet tai tekninen kontaktipiste);- avaintietolähteet, joita on käytetty tiedotteen laatimisessa.Ilmoitetaan myös tiedotteen päiväys, jos sitä ei ole ilmoitettu muualla.


Avis juridique important

|

31992L0085

Neuvoston direktiivi 92/85/ETY, annettu 19 päivänä lokakuuta 1992, toimenpiteistä raskaana olevien ja äskettäin synnyttäneiden tai imettävien työntekijöiden turvallisuuden ja terveyden parantamisen kannustamiseksi työssä (kymmenes direktiivin 89/391/ETY 16 artiklan 1 kohdassa tarkoitettu erityisdirektiivi)

Virallinen lehti nro L 348 , 28/11/1992 s. 0001 - 0008 Suomenk. erityispainos Alue 5 Nide 6 s. 0003  Ruotsink. erityispainos Alue 5 Nide 6 s. 0003

NEUVOSTON DIREKTIIVI 92/85/ETY,annettu 19 päivänä lokakuuta 1992,toimenpiteistä raskaana olevien ja äskettäin synnyttäneiden tai imettävien työntekijöiden turvallisuuden ja terveyden parantamisen kannustamiseksi työssä (kymmenes direktiivin 89/391/ETY 16 artiklan 1 kohdassa tarkoitettu erityisdirektiivi) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 118 a artiklan,ottaa huomioon komission ehdotuksen, jonka se on tehnyt kuultuaan työturvallisuuden, työhygienian ja työterveyshuollon neuvoa-antavaa komiteaa(1),toimii yhteistyössä Euroopan parlamentin kanssa(2),ottaa huomioon talous- ja sosiaalikomitean lausunnon(3),sekä katsoo, ettäperustamissopimuksen 118 a artiklassa määrätään, että neuvosto antaa direktiivein vähimmäisvaatimukset edistääkseen erityisesti työympäristön parantamista työntekijöiden turvallisuuden ja terveyden suojelun paremman laadun takaamiseksi,tällä direktiivillä ei oikeuteta jäsenvaltioita alentamaan mitenkään jo saavutettua suojelun tasoa, sillä jäsenvaltiot ovat perustamissopimuksen mukaisesti sitoutuneet edistämään olojen parantamista tällä alalla ja yhdenmukaistamaan oloja niitä kohennettaessa,perustamissopimuksen 118 a artiklan mukaisesti näissä direktiiveissä vältetään säätämästä sellaisia hallinnollisia, taloudellisia ja oikeudellisia rasituksia, jotka vaikeuttaisivat pienten ja keskisuurten yritysten perustamista taikka niiden kehitystä,komissio kuulee päätöksen 74/325/ETY nojalla(4), sellaisena kuin se on muutettuna vuoden 1985 liittymisasiakirjalla, työturvallisuuden, työhygienian ja työterveyshuollon neuvoa-antavaa komiteaa tähän alaan liittyvistä esityksistä,yhteisön 11 jäsenvaltion tai -hallituksen päämiesten 9 päivänä joulukuuta 1989 Strasbourgissa pidetyssä Eurooppa-neuvoston kokouksessa hyväksymässä yhteisön peruskirjassa työntekijöiden sosiaalisista perusoikeuksista, erityisesti sen 19 kohdassa määrätään, että:"Työntekijällä on oikeus tyydyttäviin terveydellisiin ja työsuojelullisiin olosuhteisiin omassa työympäristössään. Aiheelliset toimenpiteet on toteutettava olojen yhdenmukaistamiseksi niitä kohennettaessa.",komissio on yhteisön sosiaalisten perusoikeuksien peruskirjan täytäntöönpanoon liittyvässä toimintaohjelmassa ottanut yhdeksi tavoitteekseen raskaana olevien naisten suojelua työssä koskevan neuvoston direktiivin antamisen,toimenpiteistä työntekijöiden turvallisuuden ja terveyden parantamisen edistämiseksi 12 kesäkuuta 1989 annetun neuvoston direktiivin 89/391/ETY(5) 15 artiklassa säädetään, että erityisen alttiita riskiryhmiä on suojeltava erityisesti heitä uhkaavilta vaaroilta,raskaana olevien, äskettäin synnyttäneiden tai imettävien työntekijöiden on monessa suhteessa katsottava muodostavan erityisen riskiryhmän, ja on toteutettava toimenpiteitä heidän turvallisuutensa ja terveytensä suojelemiseksi,raskaana olevien, äskettäin synnyttäneiden tai imettävien työntekijöiden turvallisuuden ja terveyden suojeleminen ei saisi johtaa naisten epäsuotuisaan kohteluun työmarkkinoilla eikä vaikuttaa haitallisesti miesten ja naisten tasa-arvoista kohtelua koskevien direktiivien soveltamiseen,jotkin toiminnan lajit saattavat muodostaa raskaana oleville, äskettäin synnyttäneille tai imettäville työntekijöille erityisen riskin altistua vaarallisille tekijöille, menetelmille tai työolosuhteille; tällaiset riskit on arvioitava ja arvioinnin tuloksista tiedotettava naispuolisille työntekijöille ja/tai heidän edustajilleen,mikäli tällaisen arvioinnin tuloksena ilmenee naispuolisten työntekijöiden turvallisuutta tai terveyttä koskevan vaaran olemassaolo, on huolehdittava näiden työntekijöiden suojelemisesta,raskaana olevien, äskettäin synnyttäneiden tai imettävien työntekijöiden ei pidä osallistua tehtäviin, joiden on osoitettu altistavan tietyille turvallisuuden ja terveyden vaarantaville tekijöille tai työolosuhteille,on huolehdittava, ettei raskaana olevia, äskettäin synnyttäneitä tai imettäviä työntekijöitä saa vaatia työskentelemään öisin, kun tällainen määräys on tarpeellinen työntekijöiden turvallisuuden ja terveyden kannalta,raskaana olevien, äskettäin synnyttäneiden tai imettävien työntekijöiden alttius vaaroille tekee tarpeelliseksi myöntää heille oikeuden vähintään 14 viikon yhtäjaksoiseen äitiyslomaan, joka sijoittuu ennen synnytystä ja/tai sen jälkeen, sekä pakollisen vähintään kahden viikon äitiysloman synnytystä ennen ja/tai sen jälkeen,raskaana olevien, äskettäin synnyttäneiden tai imettävien työntekijöiden tilaan liittyvä irtisanomisen vaara saattaa vaikuttaa kielteisesti heidän fyysiseen ja henkiseen tilaansa; on huolehdittava sellaisen irtisanomisen kieltämisestä,toimenpiteillä raskaana olevien, äskettäin synnyttäneiden tai imettävien työntekijöiden terveyden suojelua koskevan työn järjestämiseksi ei ole vaikutusta, jollei niihin liitetä työsopimuksessa olevien oikeuksien säilyttämistä, mukaan lukien palkanmaksun jatkuminen ja/tai oikeus riittävään korvaukseen,äitiyslomaa koskevilla säädöksillä ei ole merkitystä, jollei niihin liitetä työsopimuksessa olevien oikeuksien säilyttämistä ja/tai oikeutta riittävään korvaukseen, ja riittävän korvauksen käsite äitiysloman yhteydessä on käsitettävä pelkästään teknisenä viittauksena vähimmäisturvan tason määrittelemiseksi eikä sen missään tapauksessa pidä tulkita tarkoittavan, että raskauden ja sairauden välillä olisi yhtäläisyyttä,ON ANTANUT TÄMÄN DIREKTIIVIN:I JAKSO TARKOITUS JA MÄÄRITELMÄT 1 artikla Tarkoitus1. Tämän direktiivin, joka on kymmenes direktiivin 89/391/ETY 16 artiklan 1 kohdassa tarkoitettu erityisdirektiivi, tarkoituksena on panna täytäntöön toimenpiteet, joilla edistetään raskaana olevien, äskettäin synnyttäneiden tai imettävien työntekijöiden turvallisuuden ja terveyden parantamista työssä.2. Direktiivin 89/391/ETY säännöksiä, sen 2 artiklan 2 kohtaa lukuun ottamatta, on sovellettava kokonaisuudessaan 1 kohdassa tarkoitettuun alueeseen, sanotun kuitenkaan rajoittamatta tämän direktiivin ankarampien ja/tai erityissäännösten soveltamista.3. Tällä direktiivillä ei saa olla kussakin jäsenvaltiossa tämän direktiivin antamisen hetkellä vallitsevaa raskaana olevien, äskettäin synnyttäneiden tai imettävien työntekijöiden suojelutasoa heikentävää vaikutusta.2 artikla MääritelmätTässä direktiivissä tarkoitetaan:a) "raskaana olevalla työntekijällä" raskaana olevaa työntekijää, joka kansallisen lainsäädännön ja/tai kansallisen käytännön mukaisesti ilmoittaa työnantajalleen tilastaan;b) "äskettäin synnyttäneellä työntekijällä" työntekijää, jonka kansallisen lainsäädännön ja/tai kansallisen käytännön mukaan katsotaan synnyttäneen äskettäin ja joka ilmoittaa tilastaan kyseisen lainsäädännön ja/tai käytännön mukaisesti työnantajalleen;c) "imettävällä työntekijällä" työntekijää, jonka kansallisen lainsäädännön ja/tai kansallisen käytännön mukaan katsotaan imettävän ja joka ilmoittaa tilastaan kyseisen lainsäädännön ja/tai käytännön mukaisesti työnantajalleen.II JAKSO YLEISET SÄÄNNÖKSET 3 artikla Ohjeet1. Komissio laatii työturvallisuuden, työhygienian ja työterveyshuollon neuvoa-antavan komitean avustuksella ja jäsenvaltioita kuullen ohjeet, joiden pohjalta määritellään ne kemialliset, fyysiset ja biologiset tekijät ja teolliset prosessit, joiden katsotaan vaarantavan 2 artiklassa määriteltyjen työntekijöiden turvallisuuden tai terveyden.Ensimmäisessä alakohdassa tarkoitettujen ohjeiden on myös katettava ne liikkeet ja asennot ja se henkinen ja fyysinen väsymys sekä muu fyysinen tai henkinen jännitys, joka liittyy 2 artiklassa mainittujen työntekijöiden työhön.2. Ensimmäisessä kohdassa tarkoitetut ohjeet toimivat perustana 4 artiklan 1 kohdassa tarkoitetulle arvioinnille.Tässä tarkoituksessa jäsenvaltioiden on saatettava nämä ohjeet kaikkien työnantajien ja kaikkien naispuolisten työntekijöiden ja/tai heidän edustajiensa tietoon asianomaisessa jäsenvaltiossa.4 artikla Arviointi ja tiedottaminen1. Työnantajan on arvioitava 2 artiklassa määriteltyihin työntekijöihin suoraan tai direktiivin 89/391/ETY 7 artiklassa mainitun suojelun ja ennalta ehkäisevän toiminnan kautta asianomaisessa yrityksessä ja /tai laitoksessa kohdistuvan altistumisen luonne, aste ja kesto kaikessa sellaisessa toiminnassa, jonka epäillään sisältävän erityisen vaaran altistua tekijöille, prosesseille ja työolosuhteille, joista on luettelo, joka ei ole tyhjentävä, liitteessä II, jotta:- kaikki 2 artiklassa määriteltyjen työntekijöiden turvallisuutta ja terveyttä koskevat vaarat sekä kaikki mahdolliset vaikutukset raskaudelle tai imettämiselle voidaan arvioida,- voidaan päättää mihin toimenpiteisiin on ryhdyttävä.2. Edellä 2 artiklassa määritellyille yrityksen ja/tai laitoksen työntekijöille ja niille työntekijöille, jotka ovat mahdollisesti 2 artiklassa mainituissa tilanteissa, ja/tai heidän edustajilleen on tiedotettava 1 kohdassa tarkoitetun arvioinnin tuloksista sekä kaikista toteutettavista työterveyteen ja työturvallisuuteen liittyvistä toimenpiteistä, sanotun vaikuttamatta direktiivin 89/391/ETY 10 artiklan soveltamiseen.5 artikla Arvioinnin tuloksista juontuva toiminta1. Jos 4 artiklan 1 kohdassa tarkoitetun arvioinnin tuloksena ilmenee, että on olemassa 2 artiklassa määriteltyyn työntekijään kohdistuva hänen turvallisuuttaan tai terveyttään koskeva vaara tai vaikutus kyseisen työntekijän raskauteen tai imetykseen, työnantajan on toteutettava tarpeelliset toimenpiteet, jotta kyseisen työntekijän työoloja ja/tai työaikoja väliaikaisesti muuttamalla voidaan varmistaa, etteivät työntekijät altistu tällaisille riskeille, sanotun kuitenkaan rajoittamatta direktiivin 89/391/ETY 6 artiklan soveltamista.2. Jos työntekijän työolojen ja/tai työaikojen muuttaminen ei ole teknisesti ja/tai objektiivisesti katsoen mahdollista, tai sitä ei voida asianmukaisesti perusteltujen syiden vuoksi kohtuudella vaatia, työnantajan on toteutettava tarpeelliset toimenpiteet asianomaisen työntekijän siirtämiseksi toiseen tehtävään.3. Jos työntekijän siirtäminen toiseen tehtävään ei ole teknisesti ja/tai objektiivisesti katsoen mahdollista, tai sitä ei voida asianmukaisesti perusteltujen syiden vuoksi kohtuudella vaatia, asianomaiselle työntekijälle on kansallisen lainsäädännön ja/tai käytännön mukaisesti myönnettävä loma koko sille ajalle, joka on tarpeen työntekijän turvallisuuden tai terveyden suojelemiseksi.4. Tämän artiklan säännöksiä sovelletaan vastaavasti tapauksiin, joissa työntekijä, joka harjoittaa 6 artiklan mukaisesti kiellettyä toimintaa, tulee raskaaksi tai alkaa imettää ja ilmoittaa työnantajalleen tästä.6 artikla Tapaukset, joissa altistuminen kielletäänTyöntekijöiden suojelua koskevien yleisten määräysten lisäksi, erityisesti niiden, jotka koskevat työssä altistumisten raja-arvoja:1. edellä 2 artiklan a alakohdassa tarkoitettuja raskaana olevia työntekijöitä ei saa missään tapauksissa velvoittaa suorittamaan tehtäviä, jotka arvioinnin mukaan saattavat altistaa heidän turvallisuutensa tai terveytensä liitteessä II olevassa A jaksossa mainituille tekijöille ja työolosuhteille;2. edellä 2 artiklan c alakohdassa tarkoitettuja imettäviä työntekijöitä ei saa missään tapauksissa velvoittaa suorittamaan tehtäviä, jotka arvioinnin mukaan saattavat altistaa heidän turvallisuutensa tai terveytensä liitteessä II olevassa B jaksossa mainituille tekijöille ja työolosuhteille.7 artikla Yötyö1. Jäsenvaltioiden on toteuttava tarpeelliset toimenpiteet sen varmistamiseksi, ettei 2 artiklassa mainittuja työntekijöitä velvoiteta suorittamaan yötyötä raskauden aikana tai synnyttämistä seuraavana aikana, jonka pituuden määrittelee kansallinen turvallisuudesta ja terveydestä vastaava viranomainen, edellyttäen, että jäsenvaltioiden määrittelemien menettelytapojen mukaisesti esitetään lääkärintodistus, jossa todetaan, että tämä on tarpeellista asianomaisen työntekijän turvallisuuden tai terveyden takia.2. Toimenpiteisiin, joihin viitataan 1 kohdassa, on liityttävä kansallisen lainsäädännön ja/tai käytännön mukaisesti mahdollisuus:a) siirtyä päivätyöhön; taib) pitää lomaa työstä tai jatkaa äitiyslomaa, mikäli edellä mainittu siirtyminen ei ole teknisesti ja/tai objektiivisesti katsoen mahdollista, tai jos sitä ei voida asianmukaisesti perusteltujen syiden vuoksi kohtuudella vaatia.8 artikla Äitiysloma1. Jäsenvaltioiden on toteutettava tarpeelliset toimenpiteet varmistaakseen 2 artiklassa mainituille työntekijöille oikeuden vähintään 14 viikon pituiseen yhtämittaiseen äitiyslomaan, joka kansallisen lainsäädännön ja/tai käytännön mukaisesti ajoittuu ennen ja/tai jälkeen synnytyksen.2. Kohdassa 1 määriteltyyn äitiyslomaan pitää sisältyä vähintään kahden viikon pakollinen äitiysloma, joka kansallisen lainsäädännön ja/tai käytännön mukaisesti ajoittuu ennen ja/tai jälkeen synnytyksen.9 artikla Työaikana suoritettavat synnytystä edeltävät tutkimuksetJäsenvaltioiden on toteutettava tarpeelliset toimenpiteet sen varmistamiseksi, että 2 artiklan a kohdassa tarkoitetuilla raskaana olevilla työntekijöillä on kansallisen lainsäädännön ja/tai käytännön mukaisesti oikeus vapaa-aikaan työaikana, ilman palkan menetystä, synnytystä edeltäviä tutkimuksia varten, mikäli nämä tutkimukset on suoritettava työaikana.10 artikla IrtisanomiskieltoJotta 2 artiklassa määritellyille työntekijöille voidaan taata tämän artiklan mukaiset oikeudet terveyden ja turvallisuuden suojeluun, on säädettävä, että:1. jäsenvaltioiden on toteutettava tarpeelliset toimenpiteet 2 artiklassa tarkoitettujen työntekijöiden irtisanomisen kieltämiseksi raskauden alkamisen ja 8 artiklan 1 kohdassa tarkoitetun äitiysloman päättymisen välisenä aikana, lukuun ottamatta erityisiä tapauksia, jotka eivät liity työntekijän tilaan, joissa irtisanominen on kansallisen lainsäädännön ja/tai käytännön mukaan sallittua edellyttäen, että toimivaltainen viranomainen on antanut suostumuksensa;2. jos 2 artiklassa tarkoitettu työntekijä irtisanotaan 1 kohdassa mainittuna aikana, on työnantajan esitettävä kirjallisesti asianmukaisesti perustellut syyt irtisanomiselle;3. jäsenvaltioiden on toteutettava tarpeelliset toimenpiteet 2 artiklassa tarkoitettujen työntekijöiden suojelemiseksi 1 kohdassa tarkoitettujen laittomien irtisanomisten seurauksilta.11 artikla Työhön liittyvät oikeudetJotta 2 artiklassa määritellyille työntekijöille voidaan taata tämän artiklan mukaiset oikeudet terveyden ja turvallisuuden suojeluun, on säädettävä, että:1. edellä 5, 6 ja 7 artikloissa tarkoitetuissa tapauksissa työsopimukseen liittyvät oikeudet, mukaan lukien palkan maksun jatkuminen ja/tai oikeus riittävään korvaukseen, on turvattava kansallisen lainsäädännön ja/tai käytännön mukaisesti 2 artiklassa mainituille työntekijöille;2. edellä 8 artiklassa tarkoitetuissa tapauksissa on varmistettava seuraavat asiat:a) edellä 2 artiklassa tarkoitettujen työntekijöiden työsopimukseen liittyvät, muut kuin jäljempänä b alakohdassa tarkoitetut oikeudet;b) palkan maksun jatkuminen ja/tai oikeus riittävään korvaukseen 2 artiklassa tarkoitetuille työntekijöille;3. edellä 2 kohdan b alakohdassa tarkoitettu korvaus katsotaan riittäväksi, mikäli se takaa asianomaiselle työntekijälle vähintään samansuuruisen tulon kuin tämä saisi terveydellisistä syistä tapahtuneen työskentelyn keskeytymisen vuoksi, kuitenkin kansallisessa lainsäädännössä mahdollisesti määrätyn ylärajan puitteissa;4. jäsenvaltiot voivat määrätä, että kyseisen työntekijän on täytettävä kansallisessa lainsäädännössä määritellyt edellytykset 1 kohdassa ja 2 kohdan b alakohdassa tarkoitetun palkan tai korvauksen saamiseen.Nämä edellytykset eivät missään tapauksessa saa sisältää vaatimusta yli kahdentoista kuukauden pituisesta työskentelystä välittömästi ennen synnytystä.12 artikla Oikeuksien saajaJäsenvaltioiden on sisällytettävä kansallisiin oikeusjärjestelmiinsä säännökset tarvittavista toimenpiteistä, jotka ovat tarpeen, jotta jokainen työntekijä voi, katsoessaan joutuneensa loukatuksi tämän direktiivin määräysten laiminlyönnin vuoksi, esittää vaatimuksensa tuomioistuimessa (ja/tai kansallisen lainsäädännön ja/tai käytännön mukaisesti) saattaa asian muun toimivaltaisen viranomaisen käsiteltäväksi.13 artikla Muutokset liitteisiin1. Liitteeseen I tehtävät pelkästään tekniset muutokset, jotka johtuvat tekniikan kehityksestä, muutoksista kansainvälisissä määräyksissä tai vaatimuksissa ja uudesta tietämyksestä tämän direktiivin alalla, on annettava direktiivin 89/391/ETY 17 artiklassa säädettyä menettelyä noudattaen.2. Muutokset liitteeseen II voidaan tehdä vain perustamissopimuksen 118 a artiklassa määrättyä menettelyä noudattaen.14 artikla Loppusäännökset1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään kahden vuoden kuluttua sen antamisesta tai taattava, viimeistään kahden vuoden kuluttua sen antamisesta, että työmarkkinaosapuolet soveltavat sopimusperusteisesti vaadittuja määräyksiä; jäsenvaltioiden on toteutettava tarvittavat toimenpiteet tässä direktiivissä säädettyjen parannusten takaamiseksi. Niiden on ilmoitettava tästä komissiolle viipymättä.2. Edellä 1 kohdassa tarkoitetuissa jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.3. Jäsenvaltioiden on toimitettava komissiolle kirjallisina ne kansalliset säännökset, jotka ne ovat antaneet tai antavat tässä direktiivissä tarkoitetuissa kysymyksissä.4. Joka viides vuosi jäsenvaltioiden on annettava komissiolle kertomus tämän direktiivin säännösten soveltamisesta käytäntöön ja tuotava siinä esille työmarkkinaosapuolten kannat.Jäsenvaltioiden on kuitenkin annettava komissiolle kertomus tämän direktiivin säännösten soveltamisesta käytäntöön, jossa tuodaan esille työmarkkinaosapuolten kannat, ensimmäisen kerran neljän vuoden kuluttua direktiivin antamisesta.Komission on annettava tiedot Euroopan parlamentille, neuvostolle, talous- ja sosiaalikomitealle ja työturvallisuuden, työhygienian ja työterveyshuollon neuvoa-antavalle komitealle.5. Komission on määräajoin annettava Euroopan parlamentille, neuvostolle sekä talous- ja sosiaalikomitealle kertomus tämän direktiivin säännösten soveltamisesta, ottaen huomioon 1, 2 ja 3 kohdat.6. Neuvosto tarkastelee tätä direktiiviä 4 kohdan toisessa alakohdassa tarkoitettujen kertomusten pohjalta tehdyn arvion pohjalta ja tarvittaessa sellaisen ehdotuksen pohjalta, jonka komissio tekee viimeistään viiden vuoden kuluttua direktiivin antamisesta.15 artikla Tämä direktiivi on osoitettu kaikille jäsenvaltioille.Tehty Luxemburgissa, 19 päivänä lokakuuta 1992.Neuvoston puolestaPuheenjohtajaD. CURRY(1) EYVL N:o C 281, 9.11.1990, s. 3 jaEYVL N:o C 25, 1.2.1991, s. 9(2) EYVL N:o C 19, 28.1.1991, s. 177 jaEYVL N:o C 150, 15.6.1992, s. 99(3) EYVL N:o C 41, 18.2.1991, s. 29(4) EYVL N:o L 185, 9.7.1974, s. 15(5) EYVL N:o L 183, 29.6.1989, s. 1LIITE I LUETTELO, JOKA EI OLE TYHJENTÄVÄ, TEKIJÖISTÄ, MENETELMISTÄ JA TYÖOLOSUHTEISTA, JOIHIN VIITATAAN 4 ARTIKLAN 1 KOHDASSA A. Tekijät1. Fyysiset tekijät, siltä osin kuin niiden katsotaan aiheuttavan sikiövaurioita ja/tai vaurioittavan istukan kiinnitystä sekä etenkin:a) iskut, tärinä tai liike;b) taakkojen käsittely mikäli tästä aiheutuu, etenkin selkään kohdistuvia, vaaroja;c) melu;d) ionisoiva säteily[*];e) ionisoimaton säteily;f) äärimmäinen kylmyys tai kuumuus;g) liikkeet ja asennot, liikkuminen - joko yrityksen sisällä tai sen ulkopuolella - henkinen ja fyysinen väsymys sekä muut direktiivin 2 artiklassa määritellyn työntekijän toimintaan liittyvät fyysiset rasitukset.2. Biologiset tekijätDirektiivin 90/679/ETY(1) 2 artiklan d alakohdan 2, 3 ja 4 alakohdassa tarkoitettuihin riskiryhmiin 2, 3 ja 4 kuuluvat biologiset tekijät siltä osin kuin näiden tekijöiden tai niiden vaatimien hoitotoimenpiteiden tiedetään vaarantavan raskaana olevien naisten tai syntymättömän lapsen terveyden ja sikäli kuin näitä tekijöitä ei mainita liitteessä II.3. Kemialliset tekijätSeuraavat kemialliset tekijät sikäli kuin niiden tiedetään vaarantavan raskaana olevien naisten tai syntymättömän lapsen terveyden ja sikäli kuin näitä tekijöitä ei mainita liitteessä II:a) direktiivissä 67/548/ETY(2) mainitut aineet R 40, R 45, R 46 ja R 47 sikäli kuin niitä ei ole mainittu liitteessä II;b) direktiivin 90/394/ETY(3) liitteessä I luetellut kemialliset tekijät;c) elohopea ja sen johdannaiset;d) mitoosimyrkyt;e) häkä;f) kemialliset tekijät, joiden tiedetään olevan vaarallisia ja imeytyvän ihon läpi.B. ProsessitDirektiivin 90/394/ETY liitteessä I luetellut teolliset prosessit.C. TyöolosuhteetMaanalainen kaivostyö.[*] Ks. direktiivi 80/386/Euratom (EYVL N:o L 246, 17.9.1980, s. 1)(1) EYVL N:o L 374, 31.12.1990, s. 1(2) EYVL N:o L 196, 16.8.1967, s. 1, sellaisena kuin se on viimeksi muutettuna direktiivillä 90/517/ETY (EYVL N:o L 287, 19.10.1990, s. 37).(3) EYVL N:o L 196, 26.7.1990, s. 1LIITE II LUETTELO, JOKA EI OLE TYHJENTÄVÄ, TEKIJÖISTÄ JA TYÖOLOSUHTEISTA, JOIHIN VIITATAAN 6 ARTIKLASSA A. Edellä 2 artiklan a alakohdassa määritellyt raskaana olevat työntekijät1. Tekijäta) Fyysiset tekijät- Työskentely ylipaineessa, eli paineistetut tilat ja vedenalainen sukeltaminenb) Biologiset tekijätSeuraavat biologiset tekijät:- Toxoplasma gondii -itiöeläin- vihurirokkovirusjollei osoiteta, että raskaana olevat työntekijät ovat immuniteetin riittävästi suojaamia näitä tekijöitä vastaan.c) Kemialliset tekijät- Lyijy ja sen johdannaiset siltä osin kuin nämä tekijät voivat joutua ihmiskehoon.2. TyöolosuhteetMaanalainen kaivostyö.B. Edellä 2 artiklan c kohdassa tarkoitetut imettävät työntekijät1. Tekijäta) Kemialliset tekijät- Lyijy ja sen johdannaiset sikäli kuin nämä tekijät voivat joutua ihmiskehoon.2. Työolosuhteet- Maanalainen kaivostyö.Neuvoston ja komission direktiivin 92/85/ETY 11 artiklan 3 alakohtaa koskeva lausunto, joka on merkitty neuvoston 1608:nnen kokouksen pöytäkirjaan (Luxemburgissa 19 päivänä lokakuuta 1992) NEUVOSTO JA KOMISSIO antoivat seuraavan lausunnon:"Määriteltäessä 11 artiklan 2 alakohdan b alakohdan ja 3 alakohdan mukaisen korvauksen suuruutta on, pelkästään teknisistä syistä, viitattava sen korvauksen määrään, johon työntekijä olisi oikeutettu, mikäli hänen työsuhteensa keskeytyisi terveydellisistä syistä. Tällä viittauksella ei ole tarkoitus antaa ymmärtää, että raskaus ja synnytys rinnastettaisiin sairauteen. Kaikkien jäsenvaltioiden kansallinen sosiaaliturvaa koskeva lainsäädäntö takaa korvauksen sairaudesta johtuvan poissaolon ajalta. Valittuun sanamuotoon sisältyvällä viittauksella tällaiseen korvaukseen pyritään ainoastaan antamaan konkreettinen, määrätty vertailukohta kaikissa jäsenvaltioissa äitiyskorvauksen vähimmäismäärän määrittelemiseksi. Sikäli kuin jäsenvaltioissa maksetaan direktiivin vaatimuksia korkeampia korvauksia säilyvät tietenkin nämä korkeammat korvaukset. Tämä on selvää direktiivin 1 artiklan 3 kohdan perusteella."